དགོན་སྡེ་དང་ཆོས་སྒར་གང་ཞིག་ལ་གྲྭ་ལོག་མང་པ་ནི་དགོན་སྡེ་དེ་དང་ཆོས་སྒར་དེའི་གཟི་བརྗིད་ཅིག་ཏུ་ངེས་ཤིང་།གྲྭ་ལོག་མེད་པའི་དགོན་སྡེ་དང་ཆོས་སྒར་དག་ནི་འཐུས་སྒོ་ཚང་བའི་འདུལ་ཁྲིམས་མེད་པའི་འདུས་སྡེ་ཞིག་གོ།ངས་འདི་ལྟར་བཤད་ཡོང་དུས་ཁྱོད་ལ་བསམ་ཡུལ་ལས་འདས་པའི་ལྡོག་ཕྱོགས་ཀྱི་འཆར་སྣང་ཞིག་ངང་གིས་ཐོན་ཡོང་སྲིད།རེད་དེ།འདུལ་བ་ལ་གཅེས་ཤིང་བསྟན་པ་ལ་ཤ་ཚ་མཁན་ཞིག་ཡིན་ཕྱིན།གནད་དོན་དེ་བདེན་པའི་ལམ་ནས་སྤོབས་པས་གླེང་ཆོག་པ་ཞིག་ཏུ་འདོད།དེ་ནི་བསྟན་པ་ཞིག་དང་འདུལ་ཁྲིམས་ཤིག་གི་ཆགས་འཇིག་གི་གནད་དོན་ལ་དོ་དམ་བྱེད་པ་ཙམ་ལས་གཞན་ཅི་ཡང་མིན།